To firehjulede motorcykler er blevet stjålet fra en landejendom.

Der bliver ikke megen fræsen over marker for en familie i Hæsum det næste stykke tid. En landejendom har nemlig haft uventet besøg i laden. Det oplyser lokalpolitiet i Vesthimmerland. For mellem fredag i sidste uge og onsdag er der fra ejendommen stjålet to firehjulede motorcykler, nærmere beskrevet to ATV Yahama YFM 450 Grizzly i blå og grøn, fra ejendommens lade. De to firehjulede motorcykler har en samlet værdi på 80.000 kroner. Nordjyllands Politi leder endnu efter gerningsmændene.